— 442 — 



ployé de franc et entier vouloir, à très grand soing, peine, 

 travail et diligence, et à ses très grans frais, missions et des- 

 pens, sans de ce (ne aussi des grans pertes, dommaiges et in- 

 terrestz quil a euz, soubstenuz et suppourtcz à cause des pré- 

 sentes guerres et divisions) avoir eu de nous condigne récom- 

 pense, comme de ce sommes souffisamment informez et ad- 

 vertiz; nous, audit Symon de Quingey, pour luy ses hoirs, 

 successeurs et aians cause cà tousjours, pour les raisons et 

 considéracions dessusdites et aultres à ce nous mouvant, et 

 mesmement afin quil ait mieulx de quoy nous servy cy après, 

 avons (pour nous, noz hoirs et successeurs contes et contesses 

 de Bourgoingne, et par l'advis et délibéracion de noz amez et 

 féaulx les gens de nostre grand conseil estant lez nous) donné, 

 cédé, baillé, transpourté et délaissé, donnons, cédons, bail- 

 lons, transpourtons et délaissons par ces présentes, toute la 

 terre, seigneurie et chastelleuye de Quingey, tant en fied, 

 hommages, bois, molins, fours, estangs, juridicciou, appar- 

 tenances et deppendances quelconques, pour, par ledict Sy- 

 mon de Quingey et ses dits hoirs, successeurs et aians cause, 

 en joyr et user en tous prouffictz et émolumens, comme de 

 son droit et chose, et tout ainsi et par la forme et manière 

 que ont faict par cy devant noz prédécesseurs contes et con- 

 tesses de Bourgoingne, et comme ont acoustumé faire vrays 

 seigneurs et propriétaires, sauf et réservez à nous et a nosdits 

 hoirs et successeurs contes et contesses de Bourgoingnes , les 

 fied, ressort et souveraineté tant seullement. Et lequel bail et 

 transport nous avons faict et faisons au rachat de deux mille 

 escuz de seize gros monnoye courant présentement en Bour- 

 goingne pièce , lequel réachat nous et nosdits successeurs 

 pourrons faire dudit Symon de Quingey et de ses dits hoirs et 

 successeurs toutes et quanteffois que bon nous semblera, en 

 luy paiant ou faisant paier, bailler et délivrer content, réalle- 

 ment et de fait et tout à une fois ladite somme do deux mille 

 escuz des pris et monnoye que dit est; pour seurté duquel 

 réachat, ledit Symon nous baillera ses lectres scellées de son 

 seel et signées de sa main en bonne fourme. Lesquelles choses 

 nous avons promis et promectons de bonne foy en parolle de 



